Tazrewt-a d anekmar asnilsan, nefren-d yiwen n uḍris n tmezgunt i yexdem Muḥya, deg useggas 1982, ad yili d ammud ara nesleḍ. Deg tesleḍt nerra lwelha-nneɣ ɣer wazal n tesnilest deg uḍris, d wayen akk t-yebnan, ama d tajerrumt n tefyar ama d talɣiwin d twuriwin n yiferdisen-is, ama d tasleḍt n tayunin taddayin n tutlayt (imeslicen, tasnisli d tesnimeslit) akken daɣen nezzi tiṭ ɣer tjerrumt n uḍris neɣ ayen i wumi qqaren tasnilest taḍrisant i yettaran azal meqqren i tuddsa n uḍris deg talɣa-s tamatut. D netta-t iɣ-d-yemmalen amek tettwasemras tutlayt deg uḍris.